উল্লেখ্য, কুলসুম একটি কাশ্মীরি পরিবারে ১৯৫০ সালে লাহোরে জন্ম গ্রহণ করেন। ইসলামিয়া কলেজে পড়াশোনা করেন এবং লাহোরের ফরম্যান খ্রিস্টান কলেজ থেকে স্নাতক হন। ১৯৭০ সালে পাঞ্জাব বিশ্ববিদ্যালয় থেকে উর্দু বিষয়ে স্নাতকোত্তর ডিগ্রি নেন। একই বছর নওয়াজ শরিফের সাথে তার বিয়ে হয়। তার স্বামী নওয়াজ শরিফ ১৯৯০-৯৩, ১৯৯৭-৯৯ ও ২০১৩-২০১৭ মেয়াদে পাকিস্তানের প্রধানমন্ত্রীর দায়িত্ব পালন করেন। কুলসুম ও নওয়াজ শরিফের চার সন্তান রয়েছেন। তারা হলেন হাসান, হুসাইন, মরিয়ম ও আসমা।